Pypbom in KNP aangetref | Maroela Media
'n Pypbom is Vrydag deur die loop van die dag in die Kruger Nasionale Park (KNP) aangetref.
Isaac Phaahla, woordvoerder van die KNP, het in 'n verklaring gesê die KNP bevestig dat 'n wildbewaarder op patrollie spore nagevolg en twee verdagtes binne-in 'n stormwaterpyp aangetref het.
"Die oortreders kon daarin slaag om weg te hardloop toe die wildbewaarder die verdagte toestel in die stormwaterpyp ontdek het. Dit was in daardie stadium belangriker om die toestel te hanteer en die risiko te bepaal," het Phaahla gesê.
Die polisie se bomspan is na die toneel ontbied en het die toestel as 'n pypbom geïdentifiseer. "Die toestel is op die toneel gedeaktiveer."
Fundisile Mketeni, uitvoerende hoof van SANParke, het gesê dit is jammer dat Suid-Afrikaners wat by sulke aangeleenthede betrokke is nie besef hulle maak net hul eie mense en land seer en vernietig eintlik in die proses hul eie erfenis nie.
Die probleem is dat die skuldiges vir seker nie Suid-Afrikaners is nie en nie 'n snars voel vir wat hulle verwoes nie. Hulle het een of ander plan gehad om hulleself te bevoordeel en na die duiwel met die res.
Ja Fundisile, en so struggle ons al van jare gelede af en nou is daar maar min erfenis oor, behalwe vir die fat cats natuurlik…hun oogen peulen uit van vet.
Ek stem saam, Adri. Hoe kan mnr. Mketeni so 'n onverantwoordelike aanname maak deur die verdagtes as Suid-Afrikaners te bestempel, veral nadat albei ontsnap het? Die KNP in vrot van onwettige immigrante van die aangrensende lande. Dis merendeels hulle wat ons erfenisse plunder met renoster-, olifant-, leeu- en perlemoenstropings. Blameer eerder die swak doanebeheer en die regstelsel wat hierdie kriminele nie met dieselfde mate straf as waarmee hulle oortree nie. Doodstraf, lyfstraf en harde handearbeid is mos nie menslik nie, en almal het nou mos menseregte, waarvan die kriminele s'n die swaarste weeg. Dis hoekom misdaad so hoogty vier in… Lees meer »
Toe die heining op was tussen SA en Moz en SANW dit gepatrolleer het, was daar nie renosterstropers of pypbomme in die Nasionale Kruger Wildtuin nie….